บทความนี้อ้างอิงคริสต์ศักราช/คริสต์ทศวรรษ/คริสต์ศตวรรษ ซึ่งเป็นสาระสำคัญของเนื้อหา

**พาสคีย์** (อังกฤษ: passkey) เป็นวิธีลงชื่อเข้าบัญชีผู้ใช้ในเว็บไซต์หรือในแอปโดยผู้ใช้ไม่ต้องจำรหัสผ่านโดยเฉพาะๆ
กล่าวอีกอย่างก็คือ เป็นข้อมูลดิจิทัลส่วนบุคคลที่ใช้เป็นวิธีพิสูจน์ตัวผู้ใช้ (authentication) โดยไม่ต้องมีรหัสผ่าน
เป็นมาตรฐานที่โปรโหมตโดยเวิลด์ไวด์เว็บคอนซอร์เทียม (W3C) และสมาคมไฟโดอัลไลอานซ์ (FIDO Alliance)
เป็นข้อมูลที่มักเก็บไว้ในระบบปฏิบัติการ (เช่น วินโดวส์) หรือในเว็บเบราว์เซอร์ (เช่น โครม) แล้วซิงก์ (ทำให้มีเหมือนๆ กัน) ไปยังอุปกรณ์ต่างๆ ที่ใช้ระบบเหมือนๆ กัน (เช่น ใช้โครม) โดยอาศัยกลุ่มเมฆ (คราวด์)
แต่ก็ยังอาจจำกัดอยู่ในอุปกรณ์ชิ้นเดียวเช่นกุญแจความปลอดภัย (security key) ต่างหากๆ เช่นยูบิคีย์
เป็นมาตรฐานที่สะดวกใช้และทนทานต่อปัญหาฟิชชิงได้ดีกว่าวิธีพิสูจน์ผู้ใช้ที่เคยมีมาก่อน เช่น การใช้ที่อยู่อีเมลบวกกับรหัสผ่าน
เป็นระบบที่ปลอดภัยเพราะผู้ใช้ต้องมีตัวอุปกรณ์เอง (เช่น สมาร์ตโฟน กุญแจความปลอดภัย หรือคอมพิวเตอร์) เป็นปัจจัยความปลอดภัยประการที่หนึ่ง และมักต้องพิสูจน์ตนเองด้วยลักษณะทางชีวมิติ (เช่น ลายนิ้วมือ) 
เป็นปัจจัยความปลอดภัยประการที่สอง โดยไม่ต้องจำรหัสผ่านสำหรับปัจจัยทั้งสอง

ในการตลาด คำว่า **พาสคีย์** เป็นคำที่เลือกใช้แทนคำอื่นๆ ที่เกี่ยวข้องกัน เช่น ไฟโด หรือเว็บออเทน เพราะมีโอกาสทำให้สับสนน้อยกว่า
แม้จะเข้าใจกันผิดๆ บ้างว่า พาสคีย์ใช้ได้เฉพาะกับอุปกรณ์ของแอปเปิลเท่านั้น

ประวัติ
-------

คำว่า **พาสคีย์** เริ่มเป็นคำนิยมตั้งแต่เดือนมิถุนายน 2022 เมื่อบริษัทแอปเปิลประกาศว่าจะสนับสนุนมาตรฐานนี้ในระบบปฏิบัติการไอโอเอสและแมคโอเอส
เพราะเป็นครั้งแรกที่ได้ยินคำนี้ จึงมักคิดกันว่าเป็นลูกเล่นที่มีเฉพาะในผลิตภัณฑ์ของแอปเปิล
แต่จริงๆ บริษัทอื่นๆ รวมทั้งไมโครซอฟท์และกูเกิลต่างก็ใช้คำนี้เช่นกัน
ดังนั้นในภาษาอังกฤษ จึงควรใช้เป็นนามสามัญ (คือ สะกดเป็นอักษรเล็ก ยกเว้นเมื่อใช้หน้าประโยค)
ส่วนกูเกิลได้ประกาศว่าระบบปฏิบัติการแอนดรอยด์และเว็บบราวเซอร์กูเกิล โครมจะสนับสนุนพาสคีย์ในเดือนตุลาคม 2022
และสามารถใช้กับบัญชีกูเกิลส่วนตัวได้ในเดือนพฤษภาคม 2023

ส่วนบริษัทตัวจัดการรหัสผ่าน Dashlane เป็นบริษัทแรกที่สนับสนุนการเก็บพาสคีย์ไว้ในส่วนขยายของเว็บบราวเซอร์ในเดือนสิงหาคม 2022
ตามด้วย NordPass ในเดือนกุมภาพันธ์ 2023
ในเดือนพฤษภาคม 2023 กูเกิลจึงประกาศว่าสามารถเริ่มใช้พาสคีย์ในบริการลงชื่อเข้าบัญชีต่างๆ ได้แล้ว

โปรแกรมตัวจัดการรหัสผ่านอื่นๆ ต่างก็มีแผนสนับสนุนมาตรฐานนี้ในอนาคต

เชิงอรรถและอ้างอิง
------------------

1. ↑  "The beginning of the end of the password". 2003-05-03. เก็บจากแหล่งเดิมเมื่อ 2023-09-21.
2. 1 2 3  
Shein, Esther (2022-06-06). "Apple touts Passkey, its new privacy feature, at WWDC 2022". *TechRepublic*. TechnologyAdvice. สืบค้นเมื่อ 2023-04-27.
3. 1 2 3  
"Passkeys (Passkey Authentication)". *FIDO Alliance*. FIDO Alliance. สืบค้นเมื่อ 2023-04-27.
4. ↑  
"Passwordless login with passkeys". *Google Developers*. Google. สืบค้นเมื่อ 2023-04-27.
5. 1 2 3  "Expansion of FIDO standard and new updates for Microsoft passwordless solutions". *Tech Community*. Microsoft. สืบค้นเมื่อ 2023-04-27.
6. 1 2  "Ushering in the Passwordless Future at Dashlane". *Dashlane*. Dashlane. สืบค้นเมื่อ 2023-05-04.
7. 1 2  Clemons, Taylor (2022-06-06). "WWDC 2022: Apple announces Passkey feature to eliminate passwords across platforms". *ZDNET*. สืบค้นเมื่อ 2023-04-27.
8. 1 2 3 4  Shakir, Umar (2022-08-06). "Reminder: passkeys are not just from Apple". *The Verge*. Vox Media. สืบค้นเมื่อ 2023-04-27.
9. ↑  Nield, David (2022-10-16). "How to Use Passkeys in Google Chrome and Android". *WIRED*. Condé Nast. สืบค้นเมื่อ 2023-05-04.
10. ↑  Burt, Jeff (2023-05-04). "Google opens up passkeys to personal account holders". *The Register*. Situation Publishing. สืบค้นเมื่อ 2023-05-04.
11. ↑  "What Is a Passkey?". *NordPass*. Nord Security. สืบค้นเมื่อ 2023-05-04.
12. ↑  ThioJoe (2023-05-28). "Google Accounts Just Got an AWESOME New Feature". *YouTube*. สืบค้นเมื่อ 2023-06-17.
13. ↑  
"Save and sign in with passkeys using 1Password in the browser". *1Password*. 1Password. 2023-06-06. สืบค้นเมื่อ 2023-06-17.
14. ↑  
"Bitwarden Roadmap 2023". *Vimeo*. Bitwarden. สืบค้นเมื่อ 2023-05-04.